cyanic-selkie/wikianc huggingface dataset:
Odesa
Loftárásir voru gerðar á borgina í innrás Rússa í Úkraínu 2022.
Egypsku guðirnir
Hórus
thumbnail|Hórus Harsiesis er annað nafn sem Hórus var þekktur undir en Harsiesis er notað til aðgreiningar frá öðrum Hórusum í egypskum trúarbrögðum. Hórus var guð himinsins og voru sól og máni augu Hórusar. Eftir að Ósiris fór að ríkja yfir þeim dauðu í undirheimum, þá fæddist Hórus Hathor var eiginkona hans og var Hórus bróðir hans Set. Ósiris og Ísis urðu síðar foreldrar Hórusar. Hórus átti að hefna föður síns, Ósiris. Hann þurfti því að mæta bróður sínum, Set, í orrustu. Hórus bar sigurorðið af Set. Set varð að bíta í það súra epli að vera aðeins guð villimanna á meðan Hórus var gerður að konungi jarðar. Hórus þekkist á því að hann er með fálkahöfuð
Anúbis
thumb|right|Anubis Anúbis var einnig þekktur sem Anpu. Form hans var sjakali. Hann var guð hinna dauðu en hann vék fyrir Ósíris þegar hann varð að guði undirheimanna. Hann er sagður hafa fundið upp tæknina til að smyrja lík og fyrsta líkið sem hann smurði var lík Ósíris. Hann var oft tengdur við gríska guðinn Hermes. Í Helgiathöfnum hafði Anúbis þrjú mikilvæg hlutverk. Hann var verndari borga hinna dauðu, Þar er hann í formi sjakala. Hann er guð líkamans á meðan og eftir smurningu stendur, hann undirbýr líkamann fyrir för sína til undirheima og að lokum verndar hann múmíuna í grafhýsi hennar. Algengt er að sjá líkneski Anúbis í grafhýsum Egypta.
Ra
Ra gengur líka undir nafninu Re Sólguð Egypta fékk fleiri en eitt heiti en líklega er nafnið Ra það elsta. Ra er einnig algengasta nafnið Um uppruna og fæðingu Ra eru til fleiri en ein skýring. Hins vegar trúðu Egyptar því að sólguðinn fæddist á hverjum degi. Á næturnar barðist Ra við Apep og morguninn eftir var Ra aftur fæddur. Fyrstu mannverurnar eru sagðar hafa orðið til úr tárum Ra. Ra brast í grát þegar hann fann börnin sín aftur eftir að þau höfðu farið að kanna heiminn. Þessi afkvæmi hans voru Tefnut, gyðja rakans, og Shu, guð loftsins. Hann var talinn geta komið á röð og reglu í óreiðunni og var það meðal annars til þess að faraóarnir nefndu sig “Syni Ra”. Ra er vanalega sýndur sem fálki sem ber á höfði sér sólardisk.
Þoþ
Þoþ var guð tunglsins ásamt því að vera guð þekkingar og skriftar. Mismunandi sögur eru til um uppruna og fæðingu Þoþ. Ein segir að af höfði Set hafði hann sprungið frá en hann er stundum sagður vera elsti sonur sólarguðsins Ra. Þegar Ísis var að ala Hórus upp á hann Þoþ að hafa hjálpað til við uppeldið á Hórusi. Þoþ fór upp til himinsins og var tunglið en á undan því var konungur Egypta í yfir 3.000 ár. Hórus var forveri Þoþ sem konungur Egypta. Þoþ þekkist á því að hann var með höfuð íbis en Þoþ var einnig göldróttur.
Amon
Sólguðinn í borginni Þebu nefndist Amon og var hann æðsti guð alls landsins þegar Þeba var höfuðborg Egyptalands. Sólguðinn og Amon runnu saman í einn og urðu þekktir undir nafninu Amon-Ra. Þrátt fyrir það hélt Ra áfram að vera aðgeindur frá þeim. Þrátt fyriir mikla tilbeiðslu og vinsæld var trú á Amon bönnuð á tímabili. Þar var að verki konungurinn Aknaton en hann boðaði trú á sólguðinn Aton.
Pta
Pta var guð sköpunnar. Hann birtist í formi múmíu með beint falskt skegg og hjálm. Hann var verndari smiða og allra þeirra sem skapa. Hann er oft tengdur gríska guðinum Hephaestus og rómverska guðinum Vúlcan sem voru guðlegir járnsmiðir. Trúarregla hans byrjaði í höfuðborginni Memfis og þökk sé mikilvægi borgarinnar breiddist trúarreglan um allt Egyptaland.
Haþor
Haþor var gyðja himins, frjósemis, ástar og kvenna. Nafnið Haþor þýðir eign Hórusar en það er ekki endilega upprunalegt nafn hennar. Dýrið sem tengist henni mest er kú. Hún var talin dóttir Ra. Í borginni Dandarah í Efri-Egyptalandi var hún tilbeðin ásamt Hórusi. Haþor átti sér aðra hlið sem gyðja drykkju sem var ekki eins góðviljug og Haþor sjálf, en hún hét Sekhmet. Ra var eitt skipti ósáttur við mannkyn og skipaði Sekhmet að útrýma því. Eftir að hún hafði slátrað stórum hluta mannkyns skipti Ra um skoðun og skipaði Sekhmet að hætta, en hún gerði það ekki. Þá lét Ra brugga bjór sem var rauður eins og blóð á litinn svo Sekhmet héldi að allt mannkyn væri dautt og bjórinn væri blóð þess, hún drakk það og varð svo full að hún rotaðist í 3 daga og hafði þá gleymt áformum sínum um að útrýma mannkyni.
Grim
Grim er teiknimyndapersóna sem Hallgrímur Helgason bjó til.
Þoþ
Þoþ var túlkaður á myndum egyptanna annaðhvort sem maður með höfuð flæmingja eða sem api með hunds höfuð.
Til eru margar mismunandi sögur sem segja frá því hvernig Þoþ varð til. Ein þeirra segir að Þoþ hafi verið elsti sonur Ra. Önnur segir að hann hafi verið sonur Geb og Nut, sem gerir hann að systkini Ísis, Set, Nefþys og Osiris. Vanalega er hann hins vegar ekki hluti af Osiris fjölskyldunni heldur aðeins hirðmaður Osiris þar sem hann starfar sem heilagur skrásetjari. Eftir að Osiris var myrtur af Set var Þoþ enn þá trúr meistara sínum og hjálpaði mikið til við endurlífgun hans, við það notaði hann göldrum gædda rödd sína til að gæða galdraþulurnar meiri krafti. Þegar Ísis er að ala upp Hórus hjálpar Þoþ einnig með uppeldið með því að vernda Hórus. Þegar Hórus var stunginn af sporðdreka dróg Þoþ eitrið úr líkama hans, Hann greip inn í miskunnarlaus slagsmál milli Hórus og Set og læknaði svo sár beggja. Þoþ var oft túlkaður sem hjálpsamur guð, í annarri sögu er okkur til dæmis sagt frá því þegar Ra bannaði Nut að eignast börn á öllum dögum dagatalsins. Þoþ vorkenndi Nut svo að hann vann hluta af ljósi tunglsins af því í spilum og notaði ljósið til þess að búa til fimm nýja daga. Þessir dagar voru ekki hluti af dagatalinu svo að Þoþ hafði gert Nut kleift að eignast fimm börn á þessum fimm dögum.
Eftir að Hórus dróg sig til baka frá hásætinu tók Þoþ við því. Þoþ réð yfir jörðinni sem fryðsæll stjórnandi í 3226 ár, á þessum tíma fann Þoþ upp allar listir og öll vísindi til dæmis stjörnufræði, galdra, lyfjafræði, skurðlækningar, tónlist, teikningar og var sértaklega lofaður fyrir að hafa fundið upp skriftina. Þar sem Þoþ fann upp letrið var hann kallaður herra hinna heilögu orða. Þegar Þoþ hætti að ríkja yfir jörðinni reis hann upp til himna þar sem hann sinnti mörgum störfum. Fyrst af öllu var hann guð tungslins, það ganga þó mismunandi sögur um það hvernig samband hans og tunglsins voru. Ein sagan segir að hann hafi aðeins verið varðmaður tunglsins og það að tunglið hafi verið annar guð sem hét Aah-te-huti. Önnur saga segir að Ra hafi skipar Þoþ að taka yfir sínum stað á himnum á daginn á meðan Ra sjálfur ferðaðist um undirheiminn. Önnur hlutverk Þoþ á himnum voru til dæmis varðmaður himneskra skráa og dómari guðanna.
Í egypsku borginni Hermopolis trúði fólk því að Þoþ væri skapari heimsins, að hann væri guðdómlegur flamingói sem verpti heimsegginu.
Tilvísanir
'
Ketchikan
thumb|Ketchikan.
Ketchikan  er borg í suðaustur-Alaska á eyjunni Revillagigedo Island sem er hluti af Alexander-eyjaklasanum. Íbúar voru um 8200 árið 2016. Orðið Ketchikan er úr Tlingit-frumbyggja. En einar stærstu totem-súlur frumbyggja má finna á svæðinu. Meðal náttúrusvæða í námunda við borgina er Misty Fiords National Monument og Tongass National Forest. Mjög úrkomusamt er í Ketchikan og er ársúrkoma yfir 5000 mm að meðaltali.
Flugvöllurinn Ketchikan International Airport þjónar borginni og eru flug frá Seattle, Juneau, Sitka, Wrangell og Anchorage. Ferjur sigla til norðurs og til suðurs er tenging við Prince Rupert í Kanada.
thumb|800px|center|Ketchikan, víðmynd.
Equal Rights Amendment
Equal Rights Amendment (ERA) er tillaga til viðauka við stjórnarskrá Bandaríkjanna sem kveður á um jafnrétti kynjanna og bannar alla mismunun á grundvelli kyns í lögum alríkisins eða fylkjanna. Tillagan var samþykkt af Bandaríkjaþingi 1972, og send til afgreiðslu löggjafarþinga fylkjanna. Samkvæmt stjórnarskrá Bandaríkjanna þarf þrjá fjórðu hluti fylkja (38 af 50) að samþykkja tillögu að stjórnarskrárbreytingum til að þær öðlist gildi. Á árunum 1972-77 samþykktu 35 fylki viðaukann, flest á árunum 1972-73. Á árunum 1974-77 drógu þing fjögurra fylkja fyrri samþykkt sína baka. Frá aldamótum hafa þrjú fylki til viðbótar viðaukann. Lagaleg staða tillögunnar er hins vegar óljós, því samkvæmt lögum frá 1972 gaf Bandaríkjaþing fylkjunum aðeins frest til ársins 1979 til að samþykkja viðaukann. Lögskýrendur greinir á um hvort sú dagsetning sé bindandi, og því hvort hægt sé að endurvekja tillöguna. Sömu leiðis eru skiptar skoðanir um hvort fylki geti dregið fyrri samþykkt á stjórnarskrárbreytingu til baka.
Rætur viðaukans má rekja til annars áratugs tuttugustu aldar og þegar komið var á fjórða áratuginn, sýndu báðir ráðandi flokkar Bandaríkjaþings, Demókratar og Republikanar, honum stuðning. Engu að síður, þegar kom að því að hann var fyrst tekinn fyrir á þingi árið 1947, andmæltu báðir flokkarnir viðaukanum og unnu gegn lagasetningunni með þeim rökum að hún myndi veit konum sérstaka vörn.
Queens of the Stone Age
Queens of the Stone Age (QotSA) er bandarísk stóner rokk hljómsveit sem var stofnuð 1997 og er frá Palm Desert í Kaliforníu. Stofnandi hennar og aðallagasmiður er Josh Homme (Joshua Michael Homme) en hann var áður í hljómsveitinni Kyuss.
Queens of the Stone Age
Upphaflega var sveitin stofnuð árið 1996 undir nafninu Gamma Ray en sveitin þurfti svo að breyta um nafn ári seinna eftir að þýsk power metal hljómsveit með sama nafn hótaði að kæra þá. Fyrsta plata sveitarinnar kom út árið 1998 en þar spilaði Homme bæði á gítar og bassa en vinur hans, Alfredo Hernandez, spilaði á trommur. Platan hét einfaldlega Queens of the Stone Age en stuttu eftir að upptökum var lokið gengu bassaleikarinn Nick Oliveri, sem einnig var í Kyuss, og gítarleikarinn Dave Catching til liðs við sveitina en í lok lagsins „I was a teenage hand model“ sem er síðasta lagið á plötunni má heyra upptöku af símsvara Homme þar sem Oliveri samþykkir að byrja í sveitinni.
Rated R
Eftir fyrstu plötuna voru mannabreytingar í hljómsveitinni með reglulegu millibili og sveitin gaf svo út sína aðra breiðskífu árið 2000 en hún fékk nafnið „Rated R“. Hún fékk góða dóma gagnrýnenda en vinsældir hennar voru þó takmarkaðar. Sveitin fékk þó að koma fram á Ozzfest 2000 og Rock in Rio ári seinna en þar var Nick Oliveri handtekinn fyrir að koma nakinn fram á sviðinu.
Songs for the deaf
Árið 2002 kom svo út þriðja breiðskífa sveitarinnar „Songs for the deaf“ en á henni trommaði fyrrum liðsmaður Nirvana og núverandi forsprakki Foo Fighters, Dave Grohl. Einnig hafði gítarleikari A Perfect Circle, Troy Van Leeuwen, gengið til liðs við sveitina auk þess sem fyrrum söngvari Screaming Trees, Mark Lanegan kom við sögu og söng nokkur lög.
Þessi plata skaut QOTSA almennilega uppá stjörnuhimininn og lög eins og „No One Knows“ og „Go With The Flow“ urðu vinsæl og voru spiluð á MTV. Þrátt fyrir gríðarlega velgengni vildi Dave Grohl ekki vera áfram í sveitinni og sneri aftur til fyrri verkefna. Í hans stað kom svo hinn tattúveraði Joey Castillo sem enn gegnir slagverksskyldum sveitarinnar. Eftir farsælan feril var svo Nick Oliveri rekinn úr sveitinni snemma árs 2004 fyrir vanvirðingu við aðdáendur og óhóflega mikið partýstand. Seinna sagði Homme svo reyndar að raunverulega ástæða fyrir þessu væri sú að Oliveri hefði beitt kærustu sína líkamlegu ofbeldi.
Lullabies to Paralyze
Þremur árum seinna eða 2005 kom svo fjórða breiðskífan, „Lullabies to Paralyze“, en þá hafði hinn fjölhæfi Alain Johannes gengið til liðs við sveitina. Platan seldist einstaklega vel og jók enn frekar á vinsældir sveitarinnar. Seinna sama ár gaf sveitin svo út tónleikamynddisk/geisladisk sem heitir „Over the years and through the woods“. Á disknum eru upptökur af tvennum tónleikum sveitarinnar í London en einnig aukaefni úr ýmsum áttum frá árunum 1998-2005.
Era Vulgaris
Fimmta breiðskífan, „Era Vulgaris“, kom út 12. júní 2007 en þar spilar Michael Shuman á bassa og Dean Fertita (áður í The Racounters) á hljómborð. Fyrsta smáskífan á plötunni heitir „Sick, Sick, Sick“ og önnur heitir „3's and 7's“. Auk þess koma fjölmargir heimsfrægir tónlistarmenn við sögu á plötunni eins og Trent Reznor forsprakki Nine Inch Nails og Julian Casablancas söngvari The Strokes. Á plötunni má finna lag sem áður kom út með Desert Sessions (hliðarverkefni Homme og vina hans), en það heitir „I wanna make it wit chu“. Plötunni var lekið á internetið þann 23. maí 2007.
Kelly Clarkson
Kelly Brianne Clarkson (fædd 24. apríl 1982) er bandarísk söngkona, lagasmiður og leikkona. Hún gaf út fyrstu plötuna sína með RCA Records eftir að hafa unnið fyrstu þáttaröð American Idol árið 2002.
Gallon
thumb|right|Bandarískur bensínbrúsi sem tekur eitt gallon Gallon er rúmmálseining sem er aðallega notuð í enskumælandi löndum. Mælieiningin hefur verið skilgreind með ólíkum hætti í gegnum söguna. Nú til dags eru þrjár skilgreiningar algengastar: breskt gallon (≈ 4,546 L), bandarískt gallon (≈ 3,79 L) og bandarískt þurrgallon (≈ 4,40 L).
Kelly Clarkson
Clarkson hefur gefið út fjórar plötur: tvöfaldu platínum plötuna Thankful (2003), margfalda platínum plötu, Breakaway (2004) - vann tvö Grammy-verðlaun, My December (2007), og nýjustu plötuna, All I Ever Wanted (2009). Plöturnar fjórar hafa selst í meira en 10,5 milljónum eintaka í Bandaríkjunum. Clarkson er eini sigurvegari American Idol sem hefur náð á topp breska listans. Hún náði því þann 1. mars 2009 með laginu My Life Would Suck Without You. Hún hefur selt yfir 20 milljónir platna um alan heim og er söluhæsti sigurvegari American Idol.
Kelly átti mest seldu American Idol-plötuna í Bandaríkjunum, þangað til í nóvember 2009, þegar Carrie Underwood náði þeim stóra titli með 100.000 fleiri plötum. Clarkson er samt sem áður áfram söluhæsti þátttakandi í American Idol.
Æska
Kelly Brianne Clarkson fæddist í Fort Worth í Texas og ólst upp í litlum bæ sem heitir Burleson, í úthverfi Fort Worth. Hún er þriðja og yngsta barn Jeanne Rose, 1. bekkjar kennara, og Stepehens Michael Clarkson. Kelly á bæði bróður og systur, Jason og Alyssu. Þegar Kelly var sex ára skildu foreldrar hennar eftir sautján ára hjónaband. Fjölskyldan settist að í Buerlson þar sem móðir hennar gifstist seinni eiginmanni sínum, Jimmy Taylor.
Fjölskylda Clarkson átti í fjárhagsvandræðum og eftir að skilnað foreldra hennar leitaði Kelly skjóls í tónlistinni. Hún gekk í Pauline G. Hughes grunnskólann og menntaskólann í Burleson. Hún vildi verða sjávarlíffræðingur en skipti um skoðun eftir að hafa séð myndina Jaws. Í sjöunda bekk heyðir kennarinn hennar hana syngja á ganginum og bað hana að koma í áheyrnaprufur fyrir skólakórinn; Kelly sagði henni að hún hefði aldrei fengið formlega söngþjálfun.
Í menntaskóla tók Clarkson þátt í söngleikjum, til að mynda í Annie Get Your Gun, Seven Brides for Steven Brothers og Brigadoon. Hún söng í hæfileikakeppni í skólanum sínum og eftir það sagði einn áhorfandinn við hana: „Guð hefur gefið þér þessa gjöf. Þú verður að syngja. Það eru örlög þín“. Clarkson hélt áfram að syngja og byrjaði fljótlega í klassískri þjálfun og vonaði að tónlistin myndi veita henni háskólastyrk.
Eftir útskrift úr menntaskóla var Clarkson boðinn fullur skólastyrkur til háskólanáms í háskólann í Austin, Texas, háskóla Norður-Texas og Berklee en hún ákvað að fara ekki í háskóla, þar sem hún hafði nú þegar samið svo mikið af tónlist að hún vildi prófa sig áfram og hún sagði að maður er aldrei of gamall til að fara í háskóla.
2002-2003: American Idol og World Idol
Clarkson vann fyrstu þáttaröð American Idol þann 4. september 2002 og hafði fengið 58% atkvæða. Á meðan hún barðist við tárin söng hún ballöðuna A Moment Like This en lagið var samið sérstaklega fyrir sigurvegara kvöldins og var lagið á fyrstu plötunni hennar, Thankful. Þegar lagið kom út sem smáskífa í október 2002 setti það met í sögu Billboard Hot 100-listans þegar það fór úr 52. sæti upp í það fyrsta. Þessi árangur var aðallega undir áhrifum frá American Idol og seldist geisladiskurinn í 236.000 eintökum í fyrstu vikunni og var fimm vikur í fyrsta sæti á vinsældarlista í Kanada.
Í desember 2003 var haldin keppni sem bar nafnið World Idol, í London, Englandi þar sem sigurvegarar úr fyrstu þáttaröðum Idol alls staðar úr heiminum kepptu. Clarkson var samningsbundin til að taka þátt og lenti í öðru sæti á eftir norska idolinu, Kurt Nielson. Hún sögn lag Arethu Franklin, (You Make Me Feel Like) a Natural Woman. thumb|Kelly Clarkson árið 2006
Bamse och Tjuvstaden
Bamse och tjuvstaden er sænsk teiknimynd frá árinu 2014.
Vaktir
Vaktir eða vaktavinna er vinnufyrirkomulag þar sem sólarhringnum er skipt upp í vel afmarkaðar vinnulotur. Bakvakt nefnist vakt þar sem starfmaður er heima, en getur með skömmum fyrirvara mætt til vinnu eftir útkall, t.d. eru menn í hjálparsveitum á bakvöktum. Algengt vaktafyrirkomulag eru þrískiptar vaktir, sem eru þá 8 klukkustunda langar og tvískiptar vaktir sem eru 12 klukkustundir. Á skipum er stundum notast við fjórskiptar vaktir, sem eru þá 6 klukkustunda langar.
Aðrar starfsstéttir sem vinna gjarnan á vöktum eru: læknar, hjúkrunarfólk, lögregla, slökkvilið, veðurfræðingar o.s.frv.
Sjóvaktir
Vaktir á sjó nefndust áður fyrr sjóvaktir og má þar nefna eftirfarandi:
Sjómenn nefndu (og nefna) það glas, þegar klukkan er á slaginu og vaktirnar eiga að skipta. Þá var oft hrópað á þá sem sváfu en áttu að hefja næstu vakt: Svona upp með þig það er glas! Þessi notkun orðsins er dregin af orðinu stundaglas og átt er við það að sandurinn hafi verið að renna niður og glasinu skuli snúið við.
Í reglugerð um vaktstöður um borð í íslenskum farþegaskipum og flutningaskipum (nr. 599/2001) eru sérstaklega tilgreindar siglingavakt, þilfarsvakt, vélstjóravakt og fjarskiptavakt.
761
Árið 761 (DCCLXI í rómverskum tölum)
Kærleiksreglan
Kærleiksreglan eða örlætisreglan er aðferð í heimspeki til þess að skilja afstöðu viðmælanda betur. Reglan er til í ýmsum útgáfum og kveður almennasta snið hennar á um að ætla viðmælanda þínum eins góðan málstað og kostur er, í ljósi þess sem hann segir. Markmið reglunnar er að forðast rangtúlkanir og að gera öðrum upp skoðanir eða rökvillur ef möguleiki er fyrir hendi að túlka orð viðmælandans á samheldinn og rökrænan hátt.
Dæmi um skilgreiningar
Dæmi sem Neil tekur er um viðmælanda sem fullyrðir fimm staðhæfingar um "Caesar": (1) Caesar hertók Gallíu. (2) Caesar byggði brú yfir Rínarfljót. (3) Caesar var myrtur 15. mars. (4) Caesar notaði torkennilegar setningargerðir. (5) Caesar var kvæntur Boudica. Samkvæmt örlætisreglu Neil er "Caesar" sá einstaklingur sem samsvarar flestum fullyrðingunum, og er því væntanlega Júlíus Caesar sem uppfyllir fyrstu fjögur skilyrðin.
Donald Davidson hefur sett regluna í annað form (sem byggir m.a. á fyrri útfærslum Quine). Davidson segir að við leggjum mestan skilning í orð og hugsanir annarra þegar við túlkum þau á þann veg sem bestar samskilning okkar (e. optimises agreement). Það er, að er við leggjum þann skilning í orð viðmælanda okkar sem samræmist mest okkar eigin skilningi og þekkingu, leiðir það okkur fyrir vikið til þess að við ætlum viðmælanda okkar sem oftast sannar skoðanir, ef möguleiki er á því.
Vilborg Davíðsdóttir
Vilborg Davíðsdóttir (f. 3. september 1965) er íslenskur rithöfundur. Hún er einkum þekkt fyrir sögulegar skáldsögur sem gerast á Víkingaöld.
Fóstbræður
Fóstbræður getur átt við um:
Karlakórinn Fóstbræður
Karlakórinn Fóstbræður er karlakór sem var stofnaður 23. nóvember 1916. Upphaflega hét kórinn Karlakór KFUM. 1936 var nafninu breytt í Fóstbræður eftir kvartett sem fyrsti söngstjóri kórsins, Jón Halldórsson, hafði sungið í í byrjun aldarinnar. Karlakór hafði hins vegar áður starfað innan KFUM allt frá 1912.
Populus simonii
Populus simonii er trjátegund sem var lýst af Élie Abel Carrière. Populus laurifolia er í víðiætt.
Undirtegundir
Tegundin skiftist í eftirfarandi undirtegundir:
Anthony Bourdain
thumb|Bourdain árið [[2014]] Anthony Michael Bourdain (25. júní 1956 – 8. júní 2018) var bandarískur sjónvarpskokkur.
Síberíuþiður
Síberíuþiður (fræðiheiti: Tetrao urogalloides) er fugl af fasanaætt. Hann er náskyldur þiður og blendingar þeirra eru þekktir. Meginundirtegundin T. urogalloides urogalloides er útbreidd í lerkiskógum Síberíu austur til Chukotka. Undirtegundin T. urogalloides kamtschaticus er svo í Kamsjatka og T. urogalloides stegmanni er í fjöllum Mongólíu, sunnan við barrskógabeltið.
Jón (ábóti í Munkaþverárklaustri)
Jón (d. 1496) var ábóti í Munkaþverárklaustri seint á 15. öld, næst á eftir Einari Ísleifssyni, sem dó um áramótin 1487-1488. Hann var vígður 1489 og var ábóti til dauðadags. Fátt er vitað um hann og föðurnafn hans er óþekkt.
Eiríkur Einarsson prestur á Grenjaðarstað 1480-1506 sóttist eftir ábótadæmi á Munkaþverá eftir að Einar Ísleifsson dó og lét Ólafur Rögnvaldsson Hólabiskup hann fá yfirráð klaustursins í eitt ár til reynslu en um veturinn næsta á eftir fæddist honum barn og varð það til þess að hann hlaut ekki vígslu sem ábóti. Hann fór svo úr landi, líklega í einhverja yfirbótarferð, en mun hafa komið aftur til Grenjaðarstaðar. Hugsanlegt er að Tómas Eiríksson ábóti á Munkaþverá hafi verið sonur hans en það er þó óvíst.
Einar Benediktsson varð ábóti á Munkaþverá eftir lát Jóns ábóta.
Institut Mines-Télécom Business School
Institut Mines-Télécom Business School er evrópskur verslunarskóli með skólalóðir í París og Évry. Hann er stofnaður 1979. IMT BS var í 75. sæti meðal evrópskra verslunarskóla árið 2019 samkvæmt The Finanical Times. IMT BS býður einnig upp á doktorsnám (PhD nám), sem og ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, CGE, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 7 500 hollvini (alumni).
Acer pycnanthum
Acer pycnanthum er lauftré af ættkvísl hlyna (Acer) sem upprunnið frá Afghanistan til Mið-Asíu og vestur Himalajafjalla. Það verður allt að 30m. hátt.
Áramótaskaup 2016
Áramótaskaup 2016 var áramótaskaup sem sýnt var á RÚV, 31. desember 2016. Höfundar skaupsins voru Fóstbræðrahópurinn eða Helga Braga Jónsdóttir, Jón Gnarr, Sigurjón Kjartansson og Þorsteinn Guðmundsson ásamt Kötlu Margréti Þorgeirsdóttur sem var ekki í Fóstbræðrum. Leikstjóri var Jón Gnarr. Leikararnir voru 36 talsins.
Gleðihopp
Gleðihopp er 33 snúninga LP hljómplata gefin út af Tónaútgáfunni árið 1981. Á henni flytur Jón Hrólfsson tólf harmonikulög. Platan er hljóðrituð í stereo. Upptaka: Stúdíó Bimbó. Pressun: Alfa. Ljósmynd: Norðurmynd. Prentun: Valprent hf.
Basil Lanneau Gildersleeve
thumb|right|Basil Lanneau Gildersleeve Basil Lanneau Gildersleeve (23. október 1831 í Charleston í Suður-Karólínu – 9. janúar 1924) var bandarískur fornfræðingur.
Gildersleeve brautskráðist frá Princeton-háskóla árið 1849, átján ára gamall. Þá hélt hann til Þýskalands til þess að nema hjá Johannes Franz í Berlín, Friedrich Ritschl í Bonn og Schneidewin í Göttingen, þaðan sem hann hlaut doktorsgráðu árið 1853. Frá 1856 til 1876 gegndi hann stöðu prófessors í grísku við Virginíu-háskóla og kenndi einkum latínu árin 1861 til 1866. Árið 1875 tók Gildersleeve við kennslustöðu í fornfræði við Johns Hopkins University í Baltimore.
Árið 1880 var American Journal of Philology stofnað undir ritstjórn Gildersleeves. Hann gaf út latneska málfræðibók, Latin Grammar, árið 1867 (sem var endurskoðuð af Gonzalez B. Lodge 1894 og aftur 1899) og ýmsar latneskar lestrarbækur fyrir framhaldsskóla. Hann ritstýrði einnig útgáfu á verkum Persiusar (1875).
Gildersleeve gaf út Ólympíu- og Pýþíukvæði Pindarosar árið 1885 og bók um gríska setningafræði, Syntax of Classic Greek, árið 1900. Ritgerðasafn hans Essays and Studies Educational and Literary kom út 1890.
Gildersleeve var kosinn forseti American Philological Association árið 1877 og aftur 1908. Hann var sæmdur heiðursdoktorsnafnbót við ýmsa háskóla, m.a. College of William and Mary (1869), Harvard-háskóla (1896), Yale (1901), University of Chicago (1901) og University of Pennsylvania (1911).
Gildersleeve lét af kennslu árið 1915. Hann lést árið 1924.
Barkantína
thumb|right|250px|Barkantínan [[Mercator er safnskip í Oostende í Belgíu.]] Barkantína er þrímastra seglskip þar sem fokkusiglan er rásiglt en stórsiglan og messansiglan með gaffalseglum og gaffaltoppum.
Sólúr
thumb|right|Lárétt sólúr í garði Sólúr eða sólskífa er mælitæki sem sýnir tíma dags eftir stöðu sólar á himninum. Algengasta útgáfa sólúrs er lárétt skífa með nál sem hallar inn yfir skífuna. Skugginn sem nálin varpar á skífuna er þá eins og vísir sem sýnir tíma dags. Sólúr eru algengar skreytingar á húsum og í görðum.
Estella Svíaprinsessa
Estella, fullu nafni Estelle Silvia Ewa Mary, (f. 23. febrúar 2012 á Karólínska sjúkrahúsinu í Solna í Svíþjóð) er sænsk erfðaprinsessa og hertogaynja af Austur-Gautlandi. Hún er dóttir Viktoríu krónprinsessu og Daníels prins. Estella er fyrsta barn þeirra og er önnur í erfðaröðinni að sænsku krúnunni, á eftir móður sinni. Estella á einn yngri bróður Óskar.
FC Metz
Football Club de Metz (FC Metz) er franskt íþróttafélag frá Metz. Það var stofnað árið 1932 og keppir í næstefstu deild frönsku knattspyrnunnar eftir að hafa fallið úr Ligue 1 veturinn 2017-18. Félagið hefur lengst af í sögu sinni verið í efstu deild án þess þó að verða Frakklandsmeistari. Það hefur tvívegis unnið bæði frönsku bikarkeppnina og deildarbikarkeppnina.
Saga
FC Metz er eitt elsta atvinnuknattspyrnulið Frakklands, en það var stofnað árið 1932 við samruna tveggja áhugamannaliða í borginni. Sögu félagsins má þó rekja enn lengra aftur eða til ársins 1905 en þá var stofnað félagið SpVgg Metz club, sem tók þátt í meistaramótum í Þýskalandi enda tilheyrði Metz þýska ríkinu fyrir fyrri heimsstyrjöldina. Hluti leikmanna þess félags gekk síðar til liðs við Cercle Athlétique Messin, forvera FC Metz og eins öflugasta knattspyrnuliðs í Lorraine á þriðja áratugnum. Félagið vann sér í fyrsta sinn sæti í efstu deild í Frakklandi árið 1935. Á stríðsárunum lét hernámslið Þjóðverja breyta nafni félagsins í FV Metz upp á þýsku, en fyrra heiti var tekið upp að nýju strax að stríðinu loknu.
Árið 1984 vann FC Metz sinn fyrsta stóra titil með 2:0 sigri á AS Monaco FC í framlengdum úrslitaleik bikarkeppninnar. Fyrir vikið komst félagið í Evrópukeppni í fyrsta sinn. Mótherjarnir í fyrstu umferð Evrópukeppni bikarhafa voru stórliðið FC Barcelona. Eftir 2:4 tap á heimavelli kom Metz mjög á óvart með því að sigra 1:4 á Camp Nou og fór þar með áfram í keppninni. Metz varð bikarmeistari í annað sinn árið 1988.
Peter Cambor
Peter Cambor (fæddur Peter Alexander Cambor, 28. september 1978) er bandarískur leikari sem er þekktastur fyrir hlutverk sín í NCIS: Los Angeles og Notes from the Underbelly.
Einkalíf
Cambor fæddist í Houston, Texas. Hann stundaði nám við Wesleyan-háskólann í Middletown í Connecticut og útskrifaðist þaðan árið 2001 með B.A. gráðu í ensku. Kom hann fram í leikritum með fram námi. Cambor útskrifaðist árið 2005 með MFA í leiklist frá American Repertory Theater Institute for Advanced Theater Training við Harvard-háskólann í Cambridge í Massachusetts.
Leikhús
Cambor kom fram í The Cherry Orchard á móti Annette Bening og Alfred Molina.
Sjónvarp
Fyrsta sjónvarpshlutvark Cambor var árið 2007 í Numb3rs. Árið 2007 þá var honum boðið hlutverk í Notes from the Underbelly sem Andrew Stone, sem hann lék til ársins 2010. Hefur hann síðan 2009 verið með gestahlutverk í NCIS: Los Angeles sem Nate Getz.
Kvikmyndir
Cambor hefur komið fram í tveim kvikmyndum Up to the Roof og Alice Jacobs Is Dead.
Sitka (Alaska)
thumb|Sitka-höfn. thumb|Rússneska kirkjan í Sitka. Sitka (á tungumáli Tlingit-frumbyggja: Sheetʼká og á nýlendutíma Rússa: Ново-Архангельск, Nýja-Arkangelsk) er borg í suðaustur-Alaska og er á Baranof Island og suðurhluta Chichagof-eyju sem eru hluti af Alexander-eyjaklasanum. Íbúar voru tæpir 8500 árið 2020.
Sveitarfélagið umhverfis borgina eru 7.434 ferkílómetrar sem er það mesta fyrir borg í Bandaríkjunum. Ferjur og flugvélar eru helsti samgöngumáti vegna lítils undirlendis en aðeins eru 23 kílómetrar af vegi frá Sitka.
Rússar stofnuðu borgina árið 1799 en árið 1803 réðust Tlingit-frumbyggjar og drápu marga þeirra. Alexander Baranov, landstjóri rússnesku Ameríku réðst til atlögu árið eftir með sprengjum meðal annars. Eftir 2 daga umsátur gáfust Tlingit-frumbyggjar upp. Ætlunin var að gera Sitka að höfuðborg rússnesku Ameríku. Bandaríkin keyptu síðan Alaska árið 1867. Árið 1910 var bærinn tvískiptur eftir þjóðernislínu; um 500 landnemar bjuggu einum megin og sami fjöldi af Tlingit bjuggu öðrum megin.
Kamilla Bretadrottning
Kamilla Bretadrottning (fædd 17. júlí 1947 sem Camilla Rosemary Shand, áður þekkt sem Camilla Parker Bowles) er önnur eiginkona Karls 3. Bretakonungs, þjóðhöfðingja Bretlands og fjórtán annarra ríkja breska samveldisins. Hún notaði áður nafnbótina hertogaynja af Cornwall, sem var önnur nafnbót eiginmanns hennar, frekar en hertogaynja af Wales. Nafnbót hennar í Skotlandi var hertogaynja af Rothesay.
Kamilla var í ástarsambandi við Karl Bretaprins áður, á meðan og eftir að þau voru gift öðrum. Samband þeirra var mikið til umræðu í fjölmiðlunum. Árið 2005 giftu þau sig í Windsor og hjónaband þeirra var vígt af Rowan Williams þáverandi erkibiskup af Kantaraborg.
Sem hertogaynja af Cornwall aðstoðaði Camilla eiginmann sinn við opinber skylduverk hans. Hún er jafnframt verndari og formaður ýmsra góðgerðarsamtaka. Frá árinu 1994 hefur hún farið með vitundarátak um beinþynningu og hefur fengið verðlaun fyrir þá vinnu. Hún hefur einnig vakið athygli almennings um nauðgun og kynferðislegt ofbeldi, læsi og fátækt.
Samkvæmt opinberri yfirlýsingu var lengi áætlað að Camilla myndi nota nafnbótina „prinsessa“ frekar en „drottning“ þegar Karl Bretaprins tæki við krúnunni. Í febrúar 2022 lýsti Elísabet 2. Bretadrottning því hins vegar yfir að hún vildi að Kamilla tæki drottningartign þegar Karl yrði konungur.
Kamilla varð drottning Bretlands þegar Elísabet 2. dó þann 8. september 2022. Hún var formlega krýnd drottning við krýningarathöfn Karls þann 6. maí 2023.
Útvegsbanki Íslands
Útvegsbanki Íslands var íslenskur banki sem var stofnaður 12. apríl 1930. Eins og nafnið gefur til kynna var honum ætlað að styðja við íslenskan sjávarútveg og aðrar atvinnugreinar.
Útvegsbanki Íslands varð til í blábyrjun heimskreppunnar. Hann kom í stað Íslandsbanka sem hafði verið stofnaður árið 1904 en var síðan lokað sökum gjaldþrots þann 3. febrúar 1930. Við gjaldþrot Íslandsbanka var hafin undirbúningur að stofnun Útvegsbankans og innistæðueigendur fengnir til að leggja fé sitt í nýstofnaðan Útvegsbanka.
Árið 1957 var bankanum breytt úr hlutafélagi í ríkisbanka. Á miðjum níunda áratugnum varð Útvegsbankinn gjaldþrota vegna vangoldinna skulda eins stærsta viðskiptavinar síns, Hafskips. Árið 1990 voru Útvegsbankinn, Iðnaðarbankinn, Verslunarbankinn og Alþýðubankinn sameinaðir í Íslandsbanka, síðar Glitni h.f. sem eftir fjármálahrunið 2008 tók aftur upp nafnið Íslandsbanki.
Vizija
Vizija er norður-makedónsk rokkhljómsveit stofnuð í nóvember 2011 í Skopje, Makedóníu. .
Oddný Eir Ævarsdóttir
Oddný Eir Ævarsdóttir (f. 28. desember 1972) er íslenskur rithöfundur og heimspekingur sem hefur skrifað fjölda greina um myndlist. Eftir hana hafa komið út fjórar skáldsögur, Opnun kryppunnar: brúðuleikhús 2004, Heim til míns hjarta: ilmskýrsla 2009, Jarðnæði 2011 og Ástarmeistarinn: blindskák, allar hjá Bjarti. Oddný hlaut Fjöruverðlaunin, bókmenntaverðlaun kvenna, fyrir Jarðnæði.
Ódessa (aðgreining)
Ódessa getur átt við:
Arundinarieae
Arundinariae er undirætt af bambus í grasaætt. Þessir viðurkenndu bambusar eru á svæðum með tempruðu loftslagi í austur Norður-Ameríku, Afríku sunnan Sahara, Suður Asíu og austur Asíu, og eru fjarskyld viðarkenndum bambus frá hitabeltinu (Bambuseae) og jurtkenndum bambus frá hitabeltinu (Olyreae).
Innan bambusa, Arundinarieae eru settir í eigin yfirættflokk, Arundinarodeae, með einum undirættflokk, Arundinariineae, með 30 ættkvíslum:
Stöð 2 Bíó
Stöð 2 Bíó er íslensk sjónvarpsstöð starfrækt af Sýn og sendir eingöngu út kvikmyndir. Bíóstöðin hét áður Stöð 2 Bíó og þar áður Bíórásin.
Íslenskir ​​Ástralar
Íslenskir Ástralar eru Ástralar af íslenskri arfleifð eða íslenskt sem búa í Ástralíu. Í manntalinu 2011 sögðust 980 manns í Ástralíu vera íslenskættaðir.
Matthew Bingley
Matthew Bingley (fæddur 16. ágúst 1971) er ástralskur fyrrverandi knattspyrnumaður. Hann spilaði 14 leiki og skoraði 5 mörk með landsliðinu.
Tjarnarkirkja (Svarfaðardal)
Tjarnarkirkja er kirkjan á Tjörn í Svarfaðardal, sjá nánar þar.
Francisco Tárrega
thumb|tright|Francisco Tárrega einhvern tíma fyrir 1900. Francisco de Asís Tárrega y Eixea (21. nóvember 1852 – 15. desember 1909), yfirleitt einfaldlega nefndur Francisco Tárrega var spænskt tónskáld og gítarleikari sem tilheyrði rómantíska tímabilinu. Tárrega samdi sum af þekktustu gítarverkum allra tíma eins og Recuerdos de la Alhambra og Capricho arabe.
Erkibiskup af Kantaraborg
thumb|230px|Justin Welby erkibiskup af Kantaraborg
Erkibiskup af Kantaraborg er æðsti biskup og leiðtogi Ensku biskupakirkjunnar. Hann er jafnframt táknrænn leiðtogi Ensku kirkjunnar á heimsvísu og sóknarprestur Kantaraborgar. Núverandi erkibiskupinn er Justin Welby en hann var settur í hásæti í dómkirkjunni í Kantaraborg þann 21. mars 2013. Welby er 105. erkibiskupinn en embættið á rætur sínar að rekja til ársins 597 þegar Ágústín af Kantaraborg var sendur frá Róm. Fyrrum erkibiskupinn á undan Welby var Rowan Williams.
Bío-Bío-háskóli
Bío-Bío-háskóli (spænska: Universidad del Bío-Bío, UBB) er síleskur háskóli í borginni Concepción í Chile. Skólinn var stofnaður árið 1947.
Hulu
thumb|Merki Hulus. Hulu er bandarísk streymisveita. Hún er í eign Walt Disney fyrirtækisins sem rekur einnig streymisveituna Disney+. Hulu hefur um það bil 40 milljón notendur. Hulu hóf störf árið 2007. Þjónusta Hulu er ekki fáanleg á Íslandi eða öllu heldur í einhverju landi fyrir utan Bandaríkin en árið 2020 opnaði Disney+ á heimsvísu og Íslandi sem átti að koma í staðinn fyrir Hulu.
Populus yunnanensis
Populus yunnanensis er trjátegund sem var lýst af Dode. Populus yunnanensis er í víðiætt.
Undirtegundir
Tegundin skiftist í eftirfarandi undirtegundir:
Tyrone Power
thumb|right|Ljósmynd af Power eftir [[Yosuf Karsh frá 1946.]] Tyrone Edmund Power, yngri (5. maí 1914 – 15. nóvember 1958) var bandarískur leikari sem lék í fjölda vinsælla kvikmynda frá 4. áratugnum til 6. áratugarins. Hann naut líka mikillar velgengni sem sviðsleikari. Hann lést úr hjartaáfalli 44 ára gamall.
Brotaþoli
Brotaþoli er samkvæmt lögum sá einstaklingur er kveðst hafa orðið fyrir misgerð af völdum afbrots og/eða hver sem telur sig hafa orðið fyrir fjárhagslegu tjóni af refsiverðri háttsemi, enda hafi hún beinst að honum sjálfum. Þá getur brotaþoli verið sá lögaðili sem sagður er hafa orðið fyrir slíku tjóni.
Í íslensku réttarfari er ekki álitið að brotaþoli sem slíkur sé aðili sakamáls nema og þá að því leyti sem hann setur fram einkaréttarkröfu. Eftir atvikum gæti verið skylt eða heimilt að tilnefna eða skipa brotaþola réttargæslumann úr hópi lögmanna sem sér að verja réttindi brotaþola og veita þeim framgang við rannsókn málsins og fyrir dómi.
Goði: Kór - Kvartett - Tríó
Goði: Kór - Kvartett - Tríó er 33 snúninga LP hljómplata gefin út af Tónaútgáfunni árið 1974. Á henni flytur Karlakórinn Goði tólf lög. Upptaka í stereó: Tónaútgáfan. Tæknimaður: Ásmundur Kjartansson. Ljósmynd: Norðurmynd. Prentun: Valprent hf Akureyri.
Borgarskipulag
thumb|200px|[[París var umbreytt á milli áranna 1850 og 1870 í gegnum stórfellt borgarskipulag Georges-Eugène Haussmann verkfræðings. Línurnar tákna nýjar götur sem urðu til í í kjölfar umbreytingarinnar.]]
Borgarskipulag á við meðvitaða stjórn og skipulag á útþenslu borgar eða þéttbýlis. Slík borgarskipulagning spannar allt frá hönnun torga og gatna til skipulagningar heillar borgar. Hún felur í sér meðal annars arkitektúr, uppbyggingu samgöngu- og fjarskiptakerfa, greiningu umhverfis, loftslags og landslags, og mannlega þætti.
Fyrsta fræðiritið á íslensku um skipulagsmál, Um skipulag bæja, var skrifuð af Guðmundi Hannessyni lækni og gefið út 1916. Bókin var endurútgefin árið 2017 ásamt aldarspegli, fimm ritgerðum um verk Hannesar.
Á Íslandi er skipulag gert í samræmi við skipulagslög sem taka bæði til þéttbýlis og dreifbýlis auk óbyggða. Skipulagsstigin eru eftirfarandi:
Dagur Kári
Dagur Kári Pétursson (fæddur 12. desember 1973) er íslenskur kvikmyndagerðarmaður. Hann er sonur rithöfundarins Péturs Gunnarssonar. Hann fæddist í Frakklandi, en fjölskyldan fluttist til Íslands þegar hann var þriggja ára gamall. Dagur Kári útskrifaðist úr Kvikmyndaskóla Danmerkur árið 1999. Stuttmynd hans Lost Weekend vann 11 verðlaun á erlendum kvikmyndahátíðum.
Carlos Saura
miðja|frameless|1x1dp thumb|Carlos Saura. 2018 Carlos Saura (4. janúar 1932 — 10. febrúar 2023) er spænskur kvikmyndagerðarmaður sem er einkum þekktur fyrir kvikmyndir þar sem flamenco-dans leikur stórt hlutverk, til dæmis í „flamenco-þríleiknum“ Blóðbrullaup (Bodas de Sangre – 1981), Carmen (1983) og Ástartöfrar (El amor brujo – 1986).
Stjarnryð
Stjarnryð (fræðiheiti: Pucciniastrum) er ættkvísl sjúkdómsvaldandi sveppa af stjarnryðsætt. Að minnsta kosti fjórar tegundir ættkvíslarinnar finnast á Íslandi.
Kylie Minogue
Kylie Ann Minogue, OBE (fædd 28. maí 1968) er áströlsk popp-söngkona, lagasmiður og leikkona. Hún hóf feril sinn sem leikkona í áströlsku sjónvarpi aðeins barn að aldri í sápuóperunni Neighbours. Hún byrjaði að syngja árið 1987. Fyrsta smáskífa hennar, „The Loco-Motion“, lenti í fyrsta sæti á ástralska topplistanum og hélt því í sjö vikur. Vegna velgengni smáskífunnar fékk hún samning sem lagasmiður. Fyrsta breiðskífa hennar, Kylie kom út árið 1988. Smáskífan „I Should Be So Lucky“ af Kylie lenti í fyrsta sæti á topplistanum í Bretlandi. Á næstu tveimur árum lentu þrettán smáskífur Kylie Minogue í fyrstu tíu sætum topplistans þar í landi. Fyrsta kvikmyndin sem hún lék í var The Delinquents. Hún gekk vel í Ástralíu en var gagnrýnd á Bretlandseyjum.
Minogue gert fallegt endurkoma árið 2000 með einn „Spinning Around“ og breiðskífa hennar Light Years. Hún flutt lagið hennar „On a Night Like This“ í Sumarólympíuleikarnir 2000 í Sydney. Smáskífan hennar „Can't Get You Out of My Head“ náð fyrsta sæti í meira en fjörutíu löndum, og breiðskífa Fever (2001) var vel í mörgum löndum, þar á meðal Bandaríkin.
Kylie fæddist í Melbourne í Ástralíu. Hún er fyrsta barn. Faðir hennar, Ronald Charles Minogue, er endurskoðandi af írskum uppruna og móðir hennar, Carol Ann Jones, fyrrverandi dansari frá Wales. Systir hennar, Dannii Minogue, er einnig söngkona og leikkona. Bróðir hennar, Brendan, vinnur sem myndatökumanni í Ástralíu.
Charleston (Vestur-Virginíu)
thumb|Charleston. Charleston er höfuðborg og stærsta borg Vestur-Virginíu. Íbúar eru um 47.000 (2019) en um 200.000 á stórborgarsvæðinu. Kolaiðnaður var mikilvægur Charleston áður.
Windsor
thumb|250px|Brú yfir Thames-á í miðbæ Windsor
Windsor (borið fram ) er bær í konunglega sveitarfélaginu Windsor and Maidenhead í Berkshire á Englandi. Bærinn er kenndur við Windsor-kastala, eitt opinberra heimila bresku krúnunnar. Kastalinn laðar mikinn fjölda ferðamanna að bænum á hverju ári.
Windsor liggur 34 km vestan við Charing Cross í London, 11 km sunnan við bæinn Maidenhead og 35 km austan við Reading. Windsor liggur beint sunnan við Thames-á en hinum megin við ána er bærinn Eton. Þorpið Old Windsor er um það bil 300 árum eldra en nýi bærinn en það liggur 3 km sunnan við hann.
Skemmtigarðurinn Legoland liggur nærri úthverfum Windsor. Hann er annar stærsti Legoland-garður í heimi.
Alex Brosque
Alex Brosque (fæddur 12. október 1983) er ástralskur knattspyrnumaður. Hann spilaði 21 leik og skoraði 5 mörk með landsliðinu.
E.T.A.
thumb|Merki samtakanna. E.T.A. (skammstöfun fyrir Euskadi Ta Askatasuna á basknesku eða Baskneskt heimaland og frelsi) voru róttæk vinstri þjóðernis- og aðskilnaðarsamtök frá Baskalandi sem voru starfandi á Spáni og Frakklandi frá árinu 1959 til 2018.
Markmið samtakanna var sjálfstæði Baskalands en þau þróuðust úr því að kynna baskneska menningu yfir í ofbeldisfullar aðgerðir eins og sprengingar, aftökur og mannrán. Frá 1968 til 2010 drápu samtökin 829 manns (þar af tæpur helmingur óbreyttir borgarar). Frá árinu 2010 lýstu samtökin yfir vopnahléi og árið 2017 ákváðu þau að losa sig við öll vopn og sprengiefni. Árið eftir, 2018, leystu samtökin sig upp. Stjórnmálaflokkurinn Batasuna (2001-2013) var talinn tengdur ETA og var bannaður. Leiðtogar ETA dvöldu yfirleitt í Frakklandi en þar fóru þeir huldara höfði en á Spáni.
ETA voru skilgreind sem hryðjuverkasamtök af Evrópusambandinu, Bandaríkjunum og Kanada.
Olympia (Washington)
thumb|Olympia.
Olympia er höfuðborg Washingtonfylkis Bandaríkjanna. Borgin er 100 km suðvestur af Seattle, stærstu borg fylkisins. Mannfjöldi er um 50.000 manns (2015). Byggð myndaðist upp úr 1850 og fékk borgin nafn eftir Ólympíufjöllum sem eru vestur af borginni.
Einar Benediktsson (ábóti)
Einar var prestur á Hólum 1466. Árið 1471 fékk hann Grenjaðarstað og var þar prestur til 1476 en fluttist þá í Skinnastað og var prestur þar í 20 ár, eða þar til hann varð ábóti á Munkaþverá 1496 eftir lát Jóns ábóta. Jafnframt voru honum veitt prestaköllin Hrafnagil, Kaupangur og Illugastaðir.
Einar ábóti var vel menntaður og hélt skóla í klaustrinu. Einn nemenda hans þar var Jón Arason, síðar biskup, sem þá bjó hjá Elínu móður sinni í kotinu Grýtu skammt frá Munkaþverá, og lifði Einar það að sjá þennan lærisvein sinn setjast í biskupsstólinn á Hólum.
Fylgikona Einars á meðan hann var prestur var Guðrún Torfadóttir, sem var dóttir Torfa Arasonar hirðstjóra og konu hans Akra-Kristínar Þorsteinsdóttur, sem voru í hópi auðugustu hjóna landsins á sinni tíð. Alsystir Guðrúnar var Málmfríður, kona Finnboga Jónssonar Maríulausa, lögmanns í Ási í Kelduhverfi, og hálfsystir hennar Ingveldur Helgadóttir, kona Þorleifs Björnssonar hirðstjóra, svo óhætt er að segja að Einar hafi verið nátengdur helstu höfðingjaættum landsins og hlýtur sjálfur að hafa verið höfðingjasonur.
Einar dó 1524 og tók sonur hans, Finnbogi Einarsson, við ábótadæminu á Munkaþverá.
God Save the Queen (Sex Pistols)
God Save the Queen er lag eftir John Lydon, Steve Jones, Glen Matlock og Paul Cook. Það kom út 6. júní árið 1977.
Samorka
Samorka á aðild að Samtökum atvinnulífsins.
Viktoría krónprinsessa
Viktoría (Victoria Ingrid Alice Desirée), hertogaynja af Vestur-Gautlandi (f. 14. júlí 1977) er krónprinsessa Svíþjóðar, dóttir Karls 16. Gústafs Svíakonungs og Silvíu drottningar.
Þegar hún fæddist voru lög um ríkiserfðir með þeim hætti í Svíþjóð að synir gengu fyrir dætrum, óháð aldri, og því varð bróðir hennar, Karl Filippus, krónprins við fæðingu 1979. Þann 1. janúar 1980 var lögunum breytt þannig að elsta barn erfir ríkið, óháð kyni, og varð Viktoría þá krónprinsessa.
Orrustan við Cannae
Orrustan við Cannae var mikilvæg orrusta í öðru púnverska stríðinu. Orrustan átti sér stað 2. ágúst 216 f.Kr. skammt frá bænum Cannae á suðaustur Ítalíu. Her Karþagómanna undir stjórn Hannibals gjörsigraði fjölmennari her rómverska hersins undir stjórn ræðismannanna Luciusar Aemiliusar Paullusar og Gaiusar Terentiusar Varros. Í kjölfar orrustunnar hlupust Capua og aðrar ítalskar borgir undan merkjum og sögðu sig úr rómverska lýðveldinu. Karþagómönnum tókst ekki að binda endi á stríðið en þó er orrustan talin vera einn glæsilegasti hernaðarsigur styrjaldarsögunnar. Rómverjar, sem höfðu jafnað sig á ósigrum sínum í orrustunni við Trebia (218 f.Kr.) og Trasimene (217 f.Kr.), ákváðu að mæta Hannibal við Cannae, með um 87.000 manna herlið rómverskra hermanna og bandamana. Hægri vængur rómverska hersins sneri að ánni Aufidus en riddaralið þeirra gætti hliðanna og í miðjunni var þungvopnað fótgöngulið í fleiri röðum en venjulega. Ef til vill vonuðust Rómverjar til að ná að rjúfa fylkingu Karþagómanna fyrr í orrustunni en þeir höfðu gert í orrustunni við Trebia. Hannibal brást við með tangarsókn. Hann skipaði óáreiðanlegasta fótgönguliði sínu í miðjuna en til hliðanna var riddaralið Karþagómanna. Áður en til átaka kom raðaði karþagóski herinn sér upp í oddafylkingu, þannig að miðjan sótti fyrr fram. Þegar orrustan hófst hörfaði miðja Karþagómanna. Rómverjar sóttu fram inn í töng Karþagómanna án þess að átta sig á því og vængir karþagóska hersins og riddaralið náðu að umkringja rómverska herinn. Rómverjar voru nú umkringdir og sótt var að þeim úr öllum áttum. Þeir áttu sér enga undankomuleið og voru brytjaðir niður. Talið er að um 60.000–70.000 Rómverjar hafi verið drepnir eða handsamaðir við Cannae (þ.á m. ræðismaðurinn Lucius Aemilius Paullus og áttatíu rómverskir öldungaráðsmenn).
Talið er að orrustan við Cannae sé ein mannskæðasta orrusta sögunnar miðað við fjölda látinna á einum degi og mannskæðasta orrusta Evrópusögunnar.
Thamnocalamus
Thamnocalamus er ættkvísl hnaus-bambus í grasaætt. Tegundirnar finnast í Himalajafjöllum sem og Madagaskar og suður Afríku.
Thamnocalamus er náskyld Fargesia. Þessar tvær ættkvíslir eru stundum taldar sem ein af sumum grasafræðingum.
see Chimonobambusa Drepanostachyum Fargesia Himalayacalamus Neomicrocalamus Pleioblastus Pseudosasa
Fridtjof Nansen
thumb|Fridtjof Nansen um 1890 Fridtjof Wedel-Jarlsberg Nansen (f. 10. október 1861 - d. 13. maí 1930) var norskur landkönnuður og vísindamaður. Hann fékk friðarverðlaun Nóbels 1922. Á Íslandi er Fridtjof stundum nefndur Friðþjófur Nansen.
Nansen gegndi ýmsum stöðum um ævina. Var hann m.a. prófessor í dýrafræði og haffræði við Háskólann í Osló og var einn af þeim sem lögðu grunninn að nútíma taugafræði. Hann var einnig um tíma sendiherra Noregs í Bretland og var nefndur sem mögulegur forseti Noregs ef Norðmenn hefðu ekki tekið upp konungsríki þegar þeir slitu sambandi sínu við Svíþjóð 1905.
Brim (kvikmynd)
Brim er íslensk kvikmynd frá 2010 í leikstjórn Árna Ólafs Ásgeirssonar.
Vatnaköttur
Hegðun og lifnaðarhættir
vinstri|thumb|250x250px Vatnakötturinn er næturdýr sem þýðir að hann sefur á daginn og fer svo á stjá þegar rökkva tekur í leit að bráð. Kettirnir sölsa undir sig stór yfirráðasvæði en þau geta verið allt að 22 ferkílómetrar að stærð, þó eru svæði kvendýranna eilítið smærri. Vatnakötturinn er einfari en býr yfir ótrúlegri aðlögunarhæfni en vitað er til þess að sumir þeirra lifa nálægt úthverfum en sökum þess að þeir ferðast aðallega um á nóttunni er erfitt að fylgjast með þeim.
Æxlun og líftími
alt=|vinstri|thumb|300x300dp|Kettlingur Fengitími vatnakattarins er í janúar og febrúar en þá kallar kvendýrið á karldýrin og gefur til kynna að hún sé tilbúin til mökunar. Meðgangan er í kringum 60 til 70 dagar og hvert got getur verið allt frá 1 kettlingi upp í 4. Líkt og afkvæmi annarra katta þá fæðast þeir blindir. Þegar kettlingarnir eru orðnir um 50 daga gamlir eru þeir farnir að geta borðað kjöt en stóla þó á foreldra sína til að færa þeim fæðu og eru fastir á spena í nokkra mánuði til viðbótar. Um 9 mánaða aldur eru kettlingarnir svo orðnir fullvaxta og sjálfstæðir og um mánuði seinna fara þeir og leita sér að nýju yfirráðasvæði. Meðallífaldur þeirra er milli 10 til 12 ár.